Ak ste žena, koľkokrát vás poúčali, že na pracovný pohovor sa treba obliecť slušne a žiadne vyzývavosti sa nebudú tolerovať? Podľa najnovšej štúdie Sevaga Kertechiana z parížskej univerzity Sorbonne bol dokázaný pravý opak. Cudné ženy musia byť z výsledkov zhrozené.
Výskum doktora Kertechiana bol zameraný na to, akým štýlom ovplyvňuje oblečenie šancu nájsť si zamestnanie. Zistil, že hlbší výstrih na fotke v životopise zabezpečil ženám oveľa väčšiu úspešnosť dostať sa na pohovor. Svoju prácu odprezentoval aj na konferencii Appearance Matters ( Na vzhľade záleží), ktorá sa konala v Londýne.
Podľa stránky, kde sú uverejnené výsledky štúdie, ženy s hlbokými výstrihmi mali 19-krát vyššiu šancu uchádzať sa o prácu v oblasti obchodu či v účtovníctve.
Výskum trval viac ako tri roky. Kertechian vyhľadával inzeráty ponúkajúce prácu v spomínaných odvetviach a následne odoslal životopisy dvoch žien. Obidve ženy mali podobné črty tváre a totožné skúsenosti aj prax.
Celkovo každej rozposlal 200 životopisov, no v rámci experimentu s odlišným oblečením. Pri polovici životopisov mali ženy oblečené šaty s výstrihom, pri druhej várke zvolili konzervatívnejší top.
Výsledky
V obchodnej sfére dostali ženy s výstrihom o 62 možností viac vôbec sa dostaviť na pohovor. V účtovníckom svete to predstavovalo až o 68 viac pracovných interview. Išlo o prvý prieskum zameraný práve na túto problematiku.